ওলগা ডা পোলগা

ওলগা ডা পোলগা একটি কাল্পনিক গিনিপিগ, যে সিবিবিসের জন্য বিবিসি টেলিভিশন সিরিজ এবং শিশুপাঠ্য বইয়ের একটি সিরিজের নায়িকা।

বইগুলি লিখেছিলেন মাইকেল বন্ড  এবং ১৯৭১ থেকে ২০০২ সালের মধ্যে সেগুলি প্রকাশিত হয়েছিল। বন্ডের সবচেয়ে বিখ্যাত চরিত্র, প্যাডিংটন বেয়ারের তুলনায় ওলগা ব্যারন মুনচাউসেনের মত আষাঢ়ে গল্পের কথক। প্রায় প্রতিটি গল্পেই ওলগার সাথে সাধারণ কিছু ঘটে, এবং সে তার পশু বন্ধুদের ঘটনাগুলির একটি অতিরঞ্জিত সংস্করণ বর্ণনা করে, যা পরবর্তীতে মানুষের কথার মাধ্যমে অসত্য বলে প্রমাণিত হয়।

বন্ডের বইগুলোতে স্মরণীয়ভাবে চিত্রাঙ্কন করেছিলেন ডেনিশ শিল্পী হান্স হেলওয়েগ, যিনি প্যান প্রকাশনীর পেপারব্যাক বইয়ের জন্য তার ‘পাল্প ফিকশন’ প্রচ্ছদের জন্য সুপরিচিত ছিলেন। তার চিত্রকর্মগুলো এখনো ওলগার সাথে ওতপ্রোতভাবে জড়িত, যদিও পরবর্তী সংস্করণগুলোতে ভিন্ন চিত্র ব্যবহার করা হয়েছে, যার মধ্যে আসবোর্ন প্রকাশনীর জন্য ক্যাথরিন রের শিল্পকর্মও অন্তর্ভুক্ত।

ওলগার নামকরণ করা হয়েছিল বন্ড পরিবারের আসল গিনিপিগটির নামে। ২০১৪ সালে, দ্য গার্ডিয়ানের সাংবাদিক মিশেল পাউলি ষষ্ঠ ওলগার সাথে দেখা করেছিলেন।

টেলিভিশন সিরিজ
২০২২ সালে, বিবিসি সিবিবিস চ্যানেলের জন্য ওলগা দা পোলগার একটি লাইভ-অ্যাকশন টিভি সিরিজের ১৩টি পর্ব নির্মাণ করে, সেখানে জুলি উইলসন নিমো এবং গ্রেগ হেমফিল অভিনয় করেছিলেন। ২০২৩ সালে চ্যানেলটিতে দ্বিতীয় সিরিজটি প্রচারিত হয়েছিল।

বইসমূহ
অধ্যায়ভিত্তিক বই
১৯৭১ দ্য টেলস অফ ওলগা দা পোলগা
১৯৭৩ ওলগা মিটস হার ম্যাচ
১৯৭৬ ওলগা ক্যারিস অন
১৯৮২ ওলগা টেকস চার্জ
১৯৮৭ দ্য কমপ্লিট অ্যাডভেঞ্চারস অফ ওলগা দা পোলগা (সংকলন)
১৯৯৩ দ্য অ্যাডভেঞ্চারস অফ ওলগা দা পোলগা (সংকলন)
২০০১ ওলগা মুভস হাউস
২০০২ ওলগা ফলোজ হার নোজ
২০০২ দ্য বেস্ট অফ ওলগা দা পোলগা (সংকলন)

ছবির বই
১৯৭৫ ওলগা কাউন্টস হার ব্লেসিংস
১৯৭৫ ওলগা মেকস আ ফ্রেন্ড
১৯৭৫ ওলগা মেকস আ উইশ
১৯৭৫ ওলগা মেকস হার মার্ক
১৯৭৫ ওলগা টেকস আ বাইট
১৯৭৫ ওলগার নিউ হোম
১৯৭৫ ওলগার সেকেন্ড হাউস
১৯৭৫ ওলগার স্পেশাল ডে
১৯৮৩ দ্য ফার্স্ট বিগ ওলগা দা পোলগা বুক (সংকলন)
১৯৮৩ দ্য সেকেন্ড বিগ ওলগা দা পোলগা বুক (সংকলন)

চরিত্রসমূহ
ওলগা – গল্পগুলোর প্রধান চরিত্র।
কারেন সডাস্ট – ওলগার মালিক এবং তত্ত্বাবধায়ক। ছোটবেলায় সে তার বাবা-মায়ের চেয়ে ওলগাকে ভালো বুঝত।
মিসেস সডাস্ট – কারেনের মা (সিবিবিস সিরিজে জুলি উইলসন নিমো এই চরিত্রে অভিনয় করেছেন)
মিস্টার সডাস্ট – কারেনের বাবা। ওলগার বাড়িটি তৈরি করেছেন। (সিবিবিস সিরিজে গ্রেগ হেমফিল এই চরিত্রে অভিনয় করেছেন)
নোয়েল – কারেনের পোষা কালো বিড়াল। সে ধূর্ত এবং দুনিয়াদারিতে বেশ অভিজ্ঞ, কারণ সে যখন খুশি বাড়িতে ঢুকতে ও বের হতে পারে। যদিও সে ওলগার বেশিরভাগ গল্প বিশ্বাস করে না বলে দাবি করে, তবুও সে প্রায়শই সেগুলো শোনে।
গ্রাহাম – একটি কচ্ছপ। তাকে তুলে ধরা বা উল্টো করে শুইয়ে দেওয়া সে অপছন্দ করে। সে খুবই ধীরগতির, কিন্তু  জগৎকে দেখার তার একটি অনন্য দৃষ্টিভঙ্গি আছে।
ফ্যাঙ্গিও – আর্জেন্টাইন বংশোদ্ভূত একটি হেজহগ। সে প্রায়ই সডাস্টদের গ্যারেজের একটি বাক্সে থাকে এবং দুধে ভেজানো রুটি খেতে ভালোবাসে। সে প্রায়ই এলিসিয়ান ফিল্ডসে (ঝোপঝাড়ের ওপারে একটি পতিত জমি) যায়।
বরিস – ওলগার প্রেমিক। সে সমুদ্রের ধারে থাকে এবং সে ওলগার সন্তানদের বাবা। সে অতিরিক্ত টিভি দেখে, তবে এই কারণে সে একজন খুব ভালো গল্পকথক। গল্প বলার ক্ষেত্রে সে ওলগার প্রতিদ্বন্দ্বী।
ফারকোন এবং রেইজিন – দুটি হ্যামস্টার যা কারেন পরে কেনে। যদিও ওলগা প্রথমদিকে তাদের প্রতি ঈর্ষান্বিত ছিল, কারণ তাদের কারেনের ঘরে রাখা হতো এবং তারা তার প্রিয় ছিল বলে মনে হতো, তবে সে দ্রুতই তাদের প্রতি স্নেহপ্রবণ হয়ে ওঠে। নোয়েল যখন তাদের উপর লুকিয়ে হামলা করার চেষ্টা করে, তখন তারা নোয়েলকে কামড়ে দেয়। তারা ছোট হওয়া সত্ত্বেও নোয়েলের বিরুদ্ধে রুখে দাঁড়ানোর জন্য ওলগা তাদের প্রশংসা করে।
ভেনেবলস –  সডাস্ট পরিবারের বাগানের পুকুরে বসবাসকারী একটি ব্যাঙ।

তথ্যসূত্র

বিষয়শ্রেণী:শিশুসাহিত্যের চরিত্র
বিষয়শ্রেণী:পশুর গল্প
বিষয়শ্রেণী:১৯৭১-এ প্রবর্তিত সাহিত্যিক চরিত্র